鄧小樺

鄧小樺 ，係香港作家、節目主持人。鄧喺伊利沙伯中學、香港中文大學中國語言及文學系畢業，香港科技大學人文學部碩士，做過香港電台第2台《思潮作動》主持人，文學雜誌《字花》編輯，《中大四十年》編委，試過喺香港藝術中心同各間中學教授寫作。

鄧攞過中文文學獎散文組冠軍、新詩組亞軍、「大學文學獎」新詩組冠軍。佢寫咗詩集《不曾移動瓶子》、《眾音的反面》，散文集《斑駁日常》、《若無其事》，訪問集《問道於民》。近年佢喺各大報章同雜誌撰寫專欄、訪問及評論。

佢參與過保衛天星碼頭及皇后碼頭運動，係本土行動成員。

2009年鄧加入「香港文學倡議小組」，同作家董啟章、馬家輝、潘國靈等人一齊倡議建立香港文學館。後來「倡議小組」改組為香港文學館工作室，鄧做召集人。2010年組織「八十後文藝青年」，佢同蔡芷筠、葉浩麟連線，分別參選藝術發展局文學、藝術教育及視覺藝術委員會選舉。2011年加入香港數碼廣播有限公司，主持青年意見節目《八十後今晚打老虎》。2012年3月加入誠品書店做香港分店副店長，2013年3月離職。2013年做西九「自由野」文字部分聯合策展人。2013年尾，香港文學館工作室改組為香港文學館有限公司，喺富德樓建立「香港文學生活館」，2014年3月入伙。鄧做文學館理事會召集人、香港文學館總策展人。2017年4月，佢做港台電視31「五夜講場」系列之中，禮拜三晚「文學放得開」嘅主持，同廖偉棠、查映嵐、陸渺、何建宗、洪曉嫻一齊主持深夜文學清談節目。

作品

鄧小樺嘅Blogspot網誌

《字花》雜誌嘅官方網站
 明報OL網 - 什麼人答？陳景輝、周思中、朱凱迪、鄧小樺
 新浪網 - Lifestyle - 惡女談肥 鄧小樺：So what !我抵抗力夠強！
 蘋果日報 - 生活名采 - 梁文道：文化難民新一代
 城市論壇 2010.6.6 六四廿一載 回顧自由風... 李卓人 劉國英 鄧小樺 黎恩灝

伊利沙伯中學舊生
鄧氏
香港中文大學舊生
香港社會運動人士
香港科技大學舊生
香港女作家